Številka: 023-282/2023/20 (164-11)

Datum: 23. 9. 2024

Republika Slovenija, Ministrstvo za notranje zadeve, Štefanova ulica 2, 1501 Ljubljana v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in Uredbo o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**JAVNO DRAŽBO**

**za prodajo odstranjene bakrene strešne kritine ter veznega in pritrdilnega materiala**

1. **Naziv in sedež organizatorja javne dražbe:**

Republika Slovenija, Ministrstvo za notranje zadeve, Štefanova ulica 2, 1501 Ljubljana (v nadaljevanju: organizator).

1. **Opis predmeta prodaje:**

Predmet dražbe je prodaja odstranjene bakrene strešne kritine ter veznega in pritrdilnega materiala (v nadaljevanju: bakrena kritina oz. premičnine).

Lastnica premičnin je Republika Slovenija, upravljavec pa Policija.

Debelina obstoječe bakrene pločevine je cca. 5,5 mm, predvidevamo, da odstranjena bakrena pločevina in vezni ter pritrdilni material tehta cca. 3.350,00 kg.

Odstranjena bakrena pločevina je prepognjena in zložena ter skupaj z veznim ter pritrdilnim materialom deponirana na lokaciji v Hangarju na mejnem prehodu Dolga vas, Glavna ulica 179, Dolga vas, 9220 Lendava.

Premičnine se prodajajo kot celota, nakup posameznih elementov ni možen.

1. **Vrsta pravnega posla in sklenitev pogodbe:**

Prodaja premičnin po metodi javne dražbe. Prodajo bo izvedla Komisija za izvedbo postopkov prodaje in oddaje stvarnega premoženja Ministrstva za notranje zadeve (v nadaljevanju: komisija).

1. **Izklicna cena in varščina:**

Izklicna cena za premičnine znaša 23.000,00 EUR. V ta znesek ni vštet davek, ki ga dodatno plača kupec. Najnižji znesek višanja je 50,00 EUR.

1. **Način in rok plačila kupnine:**

Kupec poravna kupnino na podlagi izstavljenega računa prodajalca, in sicer najkasneje v roku 20 dni od izstavitve računa.

Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu, varščina pa se zadrži kot pogodbena kazen.

1. **Kraj in čas javne dražbe:**

Javna dražba bo **dne 21. 10. 2024 ob 9.00** **uri** na naslovu:[[1]](#footnote-1)

Ministrstvo za notranje zadeve, Štefanova ulica 2, 1501 Ljubljana.

Predstavniki dražiteljev – pravnih oseb, ki bodo prisotni na javni dražbi, morajo pred pričetkom javne dražbe komisiji izročiti pisna pooblastila za sodelovanje na javni dražbi in ji izročiti na vpogled osebni dokument s fotografijo, ki ga je izdal državni organ (javno listino).

Vsi dražitelji morajo pred pričetkom javne dražbe komisiji predložiti potrdilo o plačani varščini, celotno številko TRR in naziv banke za primer vračila varščine, davčno oz. ID št. za DDV, matično številko in telefonsko številko.

1. **Višina varščine:**

Dražitelji morajo plačati varščino v višini 10% od izklicne cene, pri čemer velja, da mora biti varščina **do 15. 10. 2024** na računu Ministrstva za notranje zadeve.

Varščina se plača na račun Ministrstva za notranje zadeve št. SI56 0110 0637 0171 132 ter sklic št. 28 17140-2990008-399099.

Varščina bo uspelemu dražitelju vračunana v kupnino, dražiteljem, ki ne bodo uspeli, pa brez obresti vrnjena v roku 15 dni po končanem postopku javne dražbe.

1. **Vračilo varščine:**

Dražiteljem, ki bodo plačali varščino in se javne dražbe ne bodo udeležili ali k javni dražbi ne bodo pristopili, se varščina zadrži.

Če najugodnejši dražitelj ne podpiše pogodbe v predpisanem roku, mu prodajalec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino.

Če najugodnejši dražitelj ne plača kupnine v predpisanem roku, prodajalec zadrži njegovo varščino.

V primeru, da plača varščino le en dražitelj in ta noče kupiti premičnin po izklicni ceni, se varščina zadrži.

1. **Podrobnejše informacije in ogled predmeta javne dražbe:**

Kontaktna oseba za informacije glede javne dražbe: Snježana Barišić, tel. št. 01 428 51 32, elektronski naslov: [snjezana.barisic@gov.si](mailto:snjezana.barisic@gov.si).

Kontaktna oseba za podrobnejše informacije o premičninah in ogled premičnin so:

- kontaktna oseba Boris Kerčmar tel. št. 041 331 047, [boris.kercmar@policija.si](mailto:boris.kercmar@policija.si).

Ogled premičnin je možen izključno po predhodnem dogovoru.

Nadzor nad izvedbo postopka izvaja pristojna komisija.

1. **Ustavitev postopka:**

Prodajalec lahko kadarkoli do sklenitve pravnega posla postopek javne dražbe brez obrazložitve in brez odškodninske odgovornosti ustavi, pri čemer se dražiteljem vrne varščina brez obresti.

1. **Pogoji za udeležbo na javni dražbi**

K javni dražbi lahko pristopijo le dražitelji oziroma tretje osebe, ki:

- izpolnjujejo pogoje, določene v objavi javne dražbe, in so v celotnem znesku pravočasno plačali varščino,

- predložijo dokazilo o plačilu varščine do začetka javne dražbe,

- ob pristopu na javno dražbo predložijo dokument, na podlagi katerega je mogoče identificirati dražitelja oziroma tretjo osebo,

- predložijo pisno pooblastilo dražitelja, ki je plačal varščino, če se javne dražbe udeležijo v njegovem imenu in za njegov račun.

Dražitelji oziroma tretje osebe, ki ne bodo izpolnjevali pogojev iz te točke, bo komisija, ki bo vodila javno dražbo, izločila iz postopka oz. v postopku javne dražbe ne bodo mogli sodelovati.

1. **Drugi pogoji:**

* Premičnine se prodajajo po načelu »videno-kupljeno«, zato morebitne reklamacije po končani javni dražbi ne bodo upoštevane.
* Javna dražba se bo izvajala v uradnih prostorih prodajalca na naslovu Štefanova ulica 2, 1501 Ljubljana. Skladno z Uredbo o upravnem poslovanju (Uradni list, RS št. 9/18, 14/20, 167/20, 172/21, 68/22, 89/22, 135/22, 77/23 in 24/24) na javni dražbi ni dovoljeno slikovno, zvočno ali slikovno-zvočno snemanje.
* Cenitev premičnin je opravil cenilec PROCENING, BOŠTJAN GABRIJAN S.P., BOŠTJAN GABRIJAN, dipl. inž. grad, cenilec stvarnega premoženja ter sodni cenilec za gradbeništvo – nepremičnine.
* Na javni dražbi kot dražitelji ne morejo sodelovati cenilec in člani komisije ter z njimi povezane osebe. Za povezano osebo se štejejo:
* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilca v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.
* Najugodnejši dražitelj mora pred sklenitvijo prodajne pogodbe podati pisno izjavo, da ni povezana oseba po sedmem odstavku 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR).
* Najugodnejši dražitelj (kupec) je dolžan v 15 dneh po končani javni dražbi skleniti s prodajalcem prodajno pogodbo.
* Kupec mora premičnine prevzeti v roku 8 dni od plačila celotne kupnine. Kupec sam krije strošek odvoza premičnin.
* Ne glede na dejanski prevzem preidejo vsi stroški in riziki v zvezi s premičninami na kupca s prvim dnem po tem, ko bi kupec moral premičnine prevzeti.
* Vse stroške v zvezi s pogodbo, ki bi nastali v zvezi s prodajo, poravna kupec.
* Kupec mora imeti registrirano dejavnost, pridobivanje sekundarnih surovin iz ostankov in odpadkov ter mora biti vpisan v evidenco oseb, ki ravnajo z odpadki, kar izkaže s potrdilom na dan dražbe.

Nika Lošić Ošlak

generalna direktorica

1. Rok po tretjem odstavku 50. člena Zakona o stvarnem premoženju države in samoupravnih lokalnih skupnosti, ZSPDSLS-1 (Uradni list RS, št. 11/18, 79/18 in 78/23 – ZORR) začne teči od objave na spletnem portalu državne uprave gov.si. [↑](#footnote-ref-1)